இந்தோனேஷியாவில் நடந்து வரும் 18 வது தேசிய விளையாட்டுப்போட்டியில், நேற்று நடந்த ஹெப்டத்லான் போட்டியில் 6026 புள்ளிகள் பெற்று முதலிடம் பிடித்து இந்திய வீராங்கனை ஸ்வப்னா பர்மன் தங்கம் வென்றார். இதன்மூலம், 'ஆசிய விளையாட்டுப் போட்டியில் ஹெப்டத்லான் போட்டியில் தங்கம் வென்ற முதல் வீராங்கனை' என்ற சாதனையை அவர் படைத்துள்ளார். மிகவும் ஏழ்மையான குடும்பத்திலிருந்து வந்து அவர் இந்தச் சாதனையை நிகழ்த்தியுள்ளார். கொல்கத்தாவைச் சேர்ந்த ஸ்வப்னாவின் தந்தை சைக்கிள் ரிக்ஷா தொழிலாளியாக இருந்தவர். 8 ஆண்டுகளுக்கு முன்பு பக்கவாதத்தால் பாதிக்கப்பட்டு சிகிச்சை எடுத்து வருகிறார். அவரின் சகோதரர் வருமானத்தில்தான் குடும்பத்தை நடத்தி வருகின்றனர்.